**Ministru kabineta rīkojuma projekta**

**„Par Rīgas Pārdaugavas profesionālās vidusskolas likvidāciju”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt.Saskaņā ar Profesionālās izglītības likuma 14.panta pirmajā daļā noteikto Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes. Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību. Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldību padotībā” (turpmāk – informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principu, vai profesionālās izglītības iestādes, kuras nekvalificējas profesionālās izglītības kompetences centra (turpmāk – kompetences centrs) statusam, var nodot (pievienot) profesionālās izglītības iestādei – kompetences centram.Saskaņā ar Ministru kabineta 2006.gada 9.maija rīkojuma Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktu valsts nekustamos īpašumus, kas netiek izmantoti izglītības un zinātnes funkciju nodrošināšanai, jānodod Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.57.apakšpunktu Rīgas Pārdaugavas profesionālā vidusskola (turpmāk – vidusskola) ir ministrijas padotības iestāde. Vidusskolā 2014.gada 1.oktobrī mācās 292 izglītojamie, t.sk. Valsts budžeta (turpmāk – VB) finansētās grupās 267 izglītojamais un Eiropas Sociālā fonda (turpmāk – ESF) finansētās grupās – 25 izglītojamie (Valsts izglītības informācijas sistēmas dati).No VB finansētajās izglītības programmās izglītojamo skaits vidusskolā pēdējos trijos gados ir bijis zem 350 un samazinājies līdz 267 izglītojamiem. Vidusskola 2014./2015.mācību gadā īsteno šādas trīs izglītības programmas: „Būvdarbi” (107 izglītojamie) ar profesionālajām kvalifikācijām – apdares darbu tehniķis, „Kokizstrādājumu izgatavošana” (97 izglītojamie) ar profesionālo kvalifikāciju –galdnieks, mēbeļu galdnieks, “Administratīvie un sekretāra pakalpojumi” (88 izglītojamie) ar profesionālo kvalifikāciju – sekretārs, lietvedis, klientu apkalpošanas speciālists. Augstākminēto programmu skaitā no VB finansētajās izglītības programmās mācās 267 izglītojamie, no ESF 1.2.1.1.3.apakšaktivitātes projekta „Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai” finansētajās izglītības programmās mācās 25 izglītojamie. Ņemot vērā to, ka vidusskolai valsts budžeta finansējums tiek piešķirts saskaņā ar Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” un ir atkarīgs no izglītojamo skaita vidusskolā, tas ir nepietiekams gan esošo, gan jaunu izglītības programmu attīstībai. Arī Eiropas Savienības fondu finansējums nav pieejams izglītības iestādei ar tik nelielu izglītojamo skaitu, bez tālākās attīstības perspektīvas. Ņemot vērā demogrāfisko situāciju turpmākajos gados, vidusskola, nepietiekama izglītojamo skaita dēļ kā patstāvīga izglītības iestāde nevarēs pastāvēt, jo, atbilstoši izglītojamo skaitam piešķirtais valsts budžeta finansējums būs nepietiekams, lai segtu izglītojamo skaitam nesamērīgo vidusskolas platību un infrastruktūras uzturēšanas izdevumus. Nepietiekamais finansējums vidusskolas attīstībai var ietekmēt arī izglītības kvalitāti, jo nebūs iespējams uzlabot gan esošo izglītības programmu īstenošanai nepieciešamo materiāli tehnisko bāzi, gan jaunu darba tirgum nepieciešamu izglītības programmu ieviešanu.Pamatojoties uz ministrijas lūgumu, Rīgas dome izvērtēja vidusskolas pārņemšanas iespēju pašvaldības padotībā. Rīgas Domes izglītības, kultūras un sporta departaments ir informējis ministriju (27.12.2013. vēstule Nr.DIKS-12-3696-nd) par profesionālo skolu, t.sk., vidusskolas apmeklējuma rezultātiem, atbildot uz ministrijas ierosinājumu (22.03.2012. vēstule Nr.1-14/1291). izskatīt iespēju pārņemt profesionālās izglītības iestādes Rīgā. Laikā, kad vēl ir neskaidrs turpmākais (vidējā termiņa) finansēšanas modelis profesionālās izglītības iestādēs, kuras būs pārņēmušas pašvaldības, Rīgas pašvaldība atturas no profesionālās izglītības iestāžu, tajā skaitā vidusskolas pārņemšanas savā padotībā.Tādejādi, izvērtējot arī pašvaldības viedokli, ministrijas Profesionālās izglītības iestāžu attīstības un investīciju stratēģiju 2010.–2015.gadam un investīciju piesaistes pieteikumu vērtēšanas komisijas (izveidota ar ministrijas 2014.gada 20.oktobra rīkojumu Nr.453 „Par Profesionālās izglītības iestāžu attīstības un investīciju stratēģiju 2010.-2015.gadam un investīciju piesaistes pieteikumu vērtēšanas komisijas izveidi”) 2014.gada 24.oktobra sanāksmē tika nolemts, ka vidusskolas likvidācija, nododot tās funkcijas ministrijas padotībā esošajai Rīgas Amatniecības vidusskolai (turpmāk – RAV), kura īsteno radniecīgas izglītības programmas (piemēram: “Koka mākslinieciskā apstrāde”), ir optimālākais risinājums. Pievienojot vidusskolu RAV, ņemot vērā skolas prestižu, tā reālo iespēju tuvākajā laikā iegūt profesionālās izglītības kompetences centra statusu, iespēju piesaistīt Eiropas Savienības fondu finansējumu un nodrošināt augstu izglītības kvalitāti, tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze. Ņemot vērā augstāk minēto, ministrija ir izstrādājusi Ministru kabineta rīkojuma projektu „Par Rīgas Pārdaugavas profesionālās vidusskolas likvidāciju” (turpmāk – rīkojuma projekts).Rīkojuma projekts paredz ar 2015.gada 1.septembri likvidēt vidusskolu, to pievienojot RAV. RAV tiek noteikta par vidusskolas izglītības programmu, funkciju, tiesību, saistību, prasību, finanšu līdzekļu, bilancē esošās kustamās mantas, lietvedības un arhīva pārņēmēju.Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās kustamās mantas, saistību, arhīva un lietvedības nodošanu RAV, kā arī vidusskolas slēguma bilances sagatavošanu. Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2015.gadam apstiprinātajiem valsts budžeta līdzekļiem. Likvidējot vidusskolu, valsts finansēto izglītojamo skaits nesamazinās, jo uzsākto programmu īstenošanu un vidusskolai plānoto izglītojamo uzņemšanu profesionālās izglītības programmās turpinās RAV. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2015.gadam apstiprinātais valsts budžets ir EUR 820835, t.sk. valsts budžeta dotācija no vispārējiem ieņēmumiem EUR 796240, ieņēmumi no maksas pakalpojumiem un citi pašu ieņēmumi EUR 24595. Tā kā vidusskolas pārvaldīšanā un bilancē esošie valsts nekustamie īpašumi (astoņas būves) RAV nav nepieciešami pārņemto izglītības programmu īstenošanai, 2015.gadā un turpmākajos gados samazināsies valsts pamatbudžeta ieņēmumi no sniegtajiem maksas pakalpojumiem un citi pašu ieņēmumi un attiecīgi no tiem segtie izdevumi.Izvērtējot projekta sociālo ietekmi uz pedagogiem un darbiniekiem, konstatēts, ka no 40 pedagogiem darbs tiks piedāvāts visiem 40 pedagogiem, jo RAV pārņemot visas izglītības programmas un izglītojamos, piedāvās darbu arī visiem pedagogiem.No vidusskolā strādājošajiem 35 tehniskajiem darbiniekiem darbs RAV tiks piedāvāts 13 darbiniekiem. 22 tehniskajiem darbiniekiem darbs RAV netiks piedāvāts. Tā kā likvidējamā vidusskola atrodas Rīgā un pēc Nodarbinātības valsts aģentūras datiem šobrīd (09.04.2015.) Rīgas pilsētā ir izsludināti 1115 darba piedāvājumi, tad atlaistajiem darbiniekiem būs iespēja sameklēt sev darbu. Tādējādi negatīva sociālā ietekme netiek prognozēta.Darbiniekiem, ar kuriem tiks pārtrauktas darba attiecības, tiks savlaicīgi brīdināti par to, izmaksājot atlaišanas pabalstu saskaņā ar Darba likumā noteikto. Rīkojuma projekts paredz vidusskolas pārvaldīšanā un vidusskolas bilancē esošo valsts nekustamo īpašumu (nekustamā īpašuma kadastra Nr.0100 063 0124) – zemes vienību 10 127 m2 platībā (zemes vienības kadastra apzīmējums 0100 063 0124) un sešas būves (būvju kadastra apzīmējumi 0100 063 0124 001, 0100 063 0124 002, 0100 063 0124 003, 0100 063 0124 004, 0100 063 0124 005 un 0100 063 0124 007) – Slokas ielā 52A, Rīgā, un nekustamo īpašumu (nekustamā īpašuma kadastra Nr.0100 063 0197) – zemes vienību 7 787 m2 platībā (zemes vienības kadastra apzīmējums 0100 063 0197) un divas būves (būvju kadastra apzīmējumi 0100 063 0197 001 un 0100 063 0197 002) – Kuldīgas ielā 9A, Rīgā (turpmāk kopā – valsts nekustamie īpašumi), kopā ar valsts nekustamo īpašumu ekspluatācijai nepieciešamajiem piederumiem, inženiertīkliem, inženierbūvēm un komunikācijām līdz 2015.gada 1.septembrim nodot Finanšu ministrijas valdījumā (valsts akciju sabiedrības “Valsts nekustamie īpašumi” pārvaldīšanā) un dod Finanšu ministrijai uzdevumu pārņemt no ministrijas minētos valsts nekustamos īpašumus un normatīvajos aktos noteiktajā kārtībā ierakstīt zemesgrāmatās uz valsts vārda Finanšu ministrijas personā. Valsts nekustamais īpašums (nekustamā īpašuma kadastra Nr.0100 063 0124) Slokas ielā 52A, Rīgā, ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.1000 0011 6884 uz valsts vārda ministrijas personā. Minētā valsts nekustamā īpašuma sastāvā esošās telpas 95,3 m2 platībā, pamatojoties uz 2014.gada 9.aprīļa Līgumu par neapdzīvojamo telpu nomu (Reģistrācijas Nr.4333-2014), ir iznomātas sabiedrībai ar ierobežotu atbildību “Rastriks” (konditorejas un kulinārijas izstrādājumu ražošanai) līdz 2015.gada 31.decembrim. Uz minētā valsts nekustamā īpašuma sastāvā esošās zemes vienības (zemes vienības kadastra apzīmējums 0100 063 0124) Slokas ielā 52A, Rīgā, atrodas būvju nekustamais īpašums (nekustamā īpašuma kadastra Nr.0100 563 0100) – transformatoru apakšstacija TP-1510 (būves kadastra apzīmējums 0100 063 0124 006) – Slokas ielā 52A, Rīgā, uz kuru īpašuma tiesības Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000127165 ir nostiprinātas akciju sabiedrībai “Latvenergo”.Valsts nekustamais īpašums (nekustamā īpašuma kadastra Nr.0100 063 0197) Kuldīgas ielā 9A, Rīgā, ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.1000 0027 8187 uz valsts vārda ministrijas personā. Minētais valsts nekustamais īpašums nav iznomāts. Uz minētā valsts nekustamā īpašuma sastāvā esošās zemes vienības (zemes vienības kadastra apzīmējums 0100 063 0197) Kuldīgas ielā 9A, Rīgā, atrodas būvju nekustamais īpašums (nekustamā īpašuma kadastra Nr.0100 563 0103) – transformatoru apakšstacija TP-966 (būves kadastra apzīmējums 0100 063 0197 003) – Kuldīgas ielā 9A, Rīgā, uz kuru īpašuma tiesības Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000147876 ir nostiprinātas akciju sabiedrībai “Latvenergo”.Par valsts nekustamajiem īpašumiem nav ierosināti tiesvedības procesi.Valsts nekustamie īpašumi nav nepieciešami ministrijas un tās padotībā esošo iestāžu funkciju nodrošināšanai, līdz ar to, nododot tos Finanšu ministrijas valdījumā (valsts akciju sabiedrības “Valsts nekustamie īpašumi” pārvaldīšanā), ministrija tiks atbrīvota no tai neraksturīgu funkciju (nevajadzīgo valsts nekustamo īpašumu pārvaldīšanas) veikšanas. Gadījumā, ja valsts nekustamie īpašumi netiks nodoti Finanšu ministrijas valdījumā, ministrijai būs arī turpmāk jānodrošina to saglabāšana un aizsardzība no negatīvas ārējās vides iedarbības, t.sk., no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.Ministrija ir saņēmusi Jaņa Rozentāla Rīgas Mākslas vidusskolas un Rīgas Doma kora skolas 2015.gada 3.marta vēstuli Nr.12 ar lūgumu nodot valsts nekustamos īpašumus abu minēto skolu funkciju nodrošināšanai. Tāpat ministrija ir saņēmusi Rīgas Stradiņa universitātes 2015.gada 12.marta vēstuli Nr.3-12/93/2015 ar lūgumu valsts nekustamos īpašumus nodot Rīgas Stradiņa universitātes īpašumā. Ņemot vērā iepriekš minēto, to, ka izstrādāt un īstenot politiku valsts nekustamo īpašumu pārvaldīšanas jomā ir Finanšu ministrijas funkcija, kā arī to, ka apsaimniekot un attīstīt valsts nekustamos īpašumus ir valsts akciju sabiedrības “Valsts nekustamie īpašumi” funkcija, Finanšu ministrija sadarbībā ar valsts akciju sabiedrību “Valsts nekustamie īpašumi” pēc valsts nekustamo īpašumu pārņemšanas izvērtēs un pieņems lēmumu par turpmāko rīcību ar valsts nekustamajiem īpašumiem.Vidusskola nav īstenojusi un nav bijusi labuma guvēja Eiropas Reģionālās attīstības fonda projektos. |
| 3. | Projekta izstrādē iesaistītās institūcijas | Ministrija, vidusskola, RAV. |
| 4. | Cita informācija | Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto.  |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Vidusskolas 292 izglītojamie, kuri turpinās iegūt izglītību Rīgas pilsētā (Pārdaugavā), RAV. Vidusskolas 40 pedagogi, kuri turpinās darbu RAV un 13 tehniskie darbinieki, kuriem arī tiks piedāvāts darbs RAV. Projekts negatīvi ietekmēs 22 tehniskos darbiniekus, kuriem darbs netiks piedāvāts. Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | RAV piedāvās visiem 40 pedagogiem turpināt darbu. No 35 vidusskolas tehniskajiem darbiniekiem, RAV piedāvās 13 darbiniekiem turpināt darba attiecības. Pārējiem 22 vidusskolas tehniskajiem darbiniekiem darbs RAV netiks piedāvāts. Darbiniekiem, ar kuriem tiks pārtrauktas darba attiecības, tiks izmaksāts atlaišanas pabalsts saskaņā ar Darba likumā noteikto. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 67 270 511 | -7 831 |  -24 595 |  -24 595 |  -24 595 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 67 270 5115 107 987 | -7 831 -7 831 |  -24 595-24 595 |  -24 595-24 595 |  -24 595-24 595 |
| 1.2. valsts speciālais budžets | 0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |
| 2. Budžeta izdevumi: | 67 270 511 |  -7 831 |  -24 595 |  -24 595 |  -24 595 |
| 2.1. valsts pamatbudžets | 67 270 511 | -7 831 |  -24 595 |  -24 595 |  -24 595 |
| 2.2. valsts speciālais budžets | 0 |  0 |  0 |  0 |  0 |
| 2.3. pašvaldību budžets | 0 |  0 |  0 |  0 |  0 |
| 3. Finansiālā ietekme: | 0 |  0 |  0 |  0 |  0 |
| 3.1. valsts pamatbudžets | 0 |  0 |  0 |  0 |  0 |
| 3.2. speciālais budžets | 0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |    |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Līdz ar vidusskolas likvidēšanu 2015.gadā un turpmākajos gados samazināsies valsts pamatbudžeta ieņēmumi no sniegtajiem maksas pakalpojumiem un citi pašu ieņēmumi un attiecīgi no tiem segtie izdevumi. Ar vidusskolas likvidāciju saistītie izdevumi tiks segti no ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” 2015.gadam apstiprinātajiem valsts budžeta līdzekļiem. |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz 2015.gada 31.decembrim ministrija iesniegs Ministru kabinetā Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” grozījumu projektu, svītrojot 24.57.apakšpunktu. |
| 2. | Atbildīgā institūcija | Ministrija. |
| 3. | Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu rīkotas informatīvas un skaidrojošas sanāksmes gan vidusskolā, gan RAV, informējot iesaistītās puses (izglītojamos, pedagogu, darbiniekus) par turpmākajām mācību iespējām, kā arī nodarbinātības iespējām Rīgas pilsētā. Projekta izvērtēšanā ir piedalījusies Latvijas Darba devēju asociācija (turpmāk – LDDK), Kokrūpniecības nozares ekspertu padomes pārstāvji (turpmāk – kokrūpniecības NEP) Ministrijas mājaslapā ir ievietota aktuāla informācija par vidusskolas likvidāciju. |
| 2. | Sabiedrības līdzdalība projekta izstrādē | Projekts izstrādāts līdzdarbojoties vidusskolai, RAV, LDDK, kokrūpniecības NEP. |
| 3. | Sabiedrības līdzdalības rezultāti | Sabiedrība konceptuāli atbalsta šādu rīkojuma projektu, vienlaikus paužot bažas (LDDK, kokrūpniecības NEP) par iespējamo izglītojamo skaita samazināšanos tieši kokrūpniecības nozarē. Ministrija organizēja tikšanos ar kokrūpniecības NEP, skaidrojot situāciju un plānojot nepieciešamo audzēkņu skaita uzņemšanu RAV 2015./2016.m.g. izglītības programmās saistībā ar kokrūpniecības nozari. Sabiedrība ir pieņēmusi ministrijas skaidrojumu. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, vidusskola, RAV, Finanšu ministrija, valsts akciju sabiedrība “Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajai izglītības iestādei - RAV. Likvidējot vidusskolu darbu RAV turpinās visi 40 pedagoģiskie darbinieki. Savukārt no 35 vidusskolas tehniskajiem darbiniekiem 13 turpinās darbu RAV. Pārējiem 22 vidusskolas tehniskajiem darbiniekiem darbs RAV netiks piedāvāts.  |
| 3. | Cita informācija | Nav |

Anotācijas V sadaļa – projekts šo jomu neskar.

Izglītības un zinātnes ministre Mārīte Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja Evija Papule

27.04.2015. 15:12

2567

Dz.Kalniņa, 67047942

dzintra.kalnina@izm.gov.lv